Code of Silence jẹ́ eré oníṣẹ́ tí Bola Aduwo kọ tí òṣèré olùgbéré-jáde Emem Isong gbé jáde ní orílẹ̀-èdè Nàìjíríà ní 2015. Royal Art Art Academy ati Nollywood Workshop fọwọ́sowọ́pọ̀ gbé jáde. Wọ́n bẹ̀rẹ̀ pẹ̀lú Makida Moka, ẹni tí ó jẹ́ olú-ẹ̀dá ìtàn tí ó kópa gẹ́gẹ́ bí Adanma . Eré yí da lé ìtako Ìwà ìfipá báni lò pọ̀ ati ọ̀nà abáyọ sí ìwà yí pàá pàá jùlọ àwọn tí wọ́n ti lùgbàdì rẹ̀ rí ní orílẹ̀-èdè Nàìjíríà. Adanma tí ó jẹ́ olú ẹ̀dá ìtàn tí ó jẹ́ ọmọ akẹ́kọ̀ọ́ imọ ìṣègùn, ni olóṣèlú àdúgbò àti àwọn ẹmẹ̀wà rẹ̀ fipá bá ní aṣepọ̀ nígbà tí ó ń bọ̀ láti ilé-ẹ̀kọ́ rẹ̀ wá sílé. Nígbà tí ó dé ilé, ó ṣalàyé ohun tí ó ṣẹlẹ̀ si, amọ́ àwọ òbí rẹ̀ gbàá níyànjú láti máṣe sọ ohunkóhun látàrí àìlówó lọ́wọ́ wọn, ẹ̀rù sì tún ń bá wọ́n láti fẹjọ́ sun fún àwọn agbófinró pẹ́lú. Ìfipá-báni lòpọ̀ yí jẹ́ kí Adanma ó ní ìpèníjà orísirṣi tí ó sì ń ṣakóbá fún ìgbésí ayé rẹ̀.